צ'אבי צ'קר

צ'אבי צ'קר (באנגלית: Chubby Checker; נולד ב-3 באוקטובר 1941) הוא זמר ורקדן אמריקאי, אשר נודע במיוחד כמי שתרם להיווצרות של סגנונות ריקוד פופולריים רבים, בהם סגנון הריקוד הטוויסט. צ'קר זכה להצלחה רבה בתעשיית המוזיקה האמריקנית בשנות ה-60.

 ביוגרפיה 
צ'קר נולד ביישוב ספרינג גאלי אשר בקרוליינה הדרומית ב-3 באוקטובר 1941 בשם ארנסט אוונס. בילדותו גדל צ'קר בדרום פילדלפיה יחד עם הוריו ושני אחיו.

בתחילה הוא שר בכנסייה. כאשר היה בן 11 הקים את הלהקה "The Quantrells". כאשר היה בתיכון למד אוונס לנגן בפסנתר. במהלך אותה התקופה קיבל את הכינוי "Chubby" ("שמנמן") במקום בו עבד. ב-1958, בהיותו בן 17, הבוס במקום העבודה, אשר התרשם במיוחד מהופעותיו של אוונס, יחד עם חברו קל מאן, אשר עבד ככותב שירים עבור חברת התקליטים Cameo-Parkway Records, סיפקו לאוונס הצעיר את ההזדמנות לשיר בפני דיק קלארק שהיה המנחה של התוכנית "American Bandstand" בה הציג את מוזיקת הרוק אנד רול לאמריקאים רבים. לאחר שקלארק ואשתו שמעו את אוונס מחקה את הזמר הפופולרי פאטס דומינו, אשתו של קלארק, ברברה, הייתה זו שהציעה לצ'קר להשתמש בשם הבמה "צאבי צ'קר" כמחווה לפאטס דומינו.

פריצת הדרך של צ'קר הגיעה ב-1960 כאשר יצא לשווקים הסינגל שלו "The Twist", אשר היה שיר כיסוי לשיר שנכתב והוקלט במקור על ידי האנק באלארד. גרסת הכיסוי של צ'קר זכתה להצלחה עצומה, הפכה במהרה לתופעה תרבותית, והגיעה למקום הראשון במצעד הבילבורד הוט 100 ב-1960 ושוב ב-1962. לשיר היה ריקוד ייחודי אשר הפך פופולרי במיוחד ברחבי העולם באותה העת ותרם רבות לפרסום הרב לו זכה צ'קר באותה העת.

בעקבות ההצלחה של הסינגל "The Twist" צ'קר המשיך להפיק להיטים רבים, כולל הסינגלים "Pony Time" שיצא בשנת 1961, "Let's Twist Again" שיצא בשנת 1961 ו-"Limbo Rock" שיצא בשנת 1962. היכולת הייחודית של צ'קר לשלב מנגינות קליטות עם סגנונות ריקוד חדשים תרמה לכך שהוא זכה להצלחה רבה בתעשיית המוזיקה האמריקנית בשנות ה-60.

בעוד שצ'קרס מזוהה בעיקר עם ההצלחה לה זכה בשנים הראשונות של הקריירה שלו, לצ'קר הייתה קריירה ארוכה והוא המשיך לאורך השנים להופיע ולהקליט שירים חדשים.

בשנת 2008 מגזין בילבורד בחר בסינגל "The Twist" כלהיט הגדול ביותר בכל הזמנים במצעד של בילבורד לאחר שהמגזין ניתח הנתונים שנאספו אודות כל הסינגלים שהיו מבין 10 הלהיטים הגדולים ביותר במצעד בין השנים 1958 עד 2008.

 חיים אישיים 
ב-12 בדצמבר 1963 צ'קר התארס לדוגמנית ההולנדית בת ה-21 קתרינה לודרס, זוכת תחרות מיס עולם של שנת 1962. צ'קר ציין בעבר שהוא פגש לראשונה את לודרס במנילה שנה לפני שהם התארסו. הזוג התחתן ב-12 באפריל 1964 בניו ג'רזי. בתם הראשונה, ביאנקה יוהנה אוונס, נולדה ב-8 בדצמבר 1966. שני ילדיהם הנוספים הם אילקה אוונס והמוזיקאי שאן איגן שהוא הסולן של להקת Funk Church. צ'קר הוא גם אביה של שחקנית ה-WNBA מיסטי באס.

 דיסקוגרפיה 
 אלבומי אולפן 
 שנה שם האלבום 1960 Twist with Chubby Checker For Twisters Only 1961 Let's Twist Again It's Pony Time For 'Teen Twisters Only 1962 Limbo Party Beach Party Twistin' Round the World 1963 Let's Limbo Some More Chubby Checker in Person 1964 Chubby's Folk Album 1965 At the Discotheque 1971  1982 The Change Has Come 1994 The Texas Twisting 2001 Towards The Light

 אלבומי אוסף 
שנה שם האלבום 1962 All the Hits (For Your Dancin' Party) 1963 Chubby Checker's Biggest Hits 1973 Chubby Checker's Greatest Hits

 קישורים חיצוניים 



הערות שוליים

קטגוריה:זמרים אמריקאים
קטגוריה:אמריקאים שנולדו ב-1941